
Es presenten els valors dels paràmetres ornitocenósics (densitats, riquesa, 
diversitat) resultants de l'estudi de les comunitats de Passeriformes hivernants als 
matollars de Cabrera i a un ullastrar de Mallorca realitzat durant l'hivern 1995-96. 
L'ullastrar mallorquí presentà uns valors elevats, del mateix ordre que els dels 
matollars esclerofil-les del sud de la península Ibérica. Els obtinguts a Cabrera 
foren inferiors, degut a la pobra representació d'aucells residents. Aquest darrer 
fet, consequència de la reduida superfície insular, motiva també que la importància 
relativa dels hivernants sigui superior a Cabrera. Dues espècies es mostraren 
dominants a tots els matollars censats: Sylvia melanocephala (resident) i Erithacus 
rubecula (hivernant). Un altre hivernant comú en aquest tipus d'hàbitats, Turdus 
philomelos, assolí abundàncies destacables als matollars esclerofil-les de Cabrera, 
associat als redols de Juniperus sp. (úniques espècies amb una producció 
important de "fruits" carnosos durant la temporada d'estudi). Ja que els sistemes 
mediterranis de matollar es caracteritzen per unes fortes variacions interanuals en 
la producció de fruits carnosos i en l'abundància d'aucells hivernants, són 
necessàries les dades de més anys per a tenir una visió real del funcionament 
dels matollars balears. 

Paraules clau: Passeriformes hivernants, ullastrar, matollar mediterrani, Mallorca, 
Cabrera. 


VVINTER PASSERINE COMMUNITIES IN THE SCRUBLANDS OF CABRERA AND 
IN AN OLEA EUROPAEA VAR. SYLVESTRIS SCRUB OF MALLORCA 
(BALEARIC ISLANDS). Ornithocenosic parameters (densities, richness, diversity) 
of winter passerine communities were studied within the scrublands of Cabrera and 
an Olea europaea var. sylvestris scrub of Mallorca during the winter of 1995-96. 
Mallorcan scrub showed higher values, like those of the southern Iberian 
penninsula sclerophyllous scrublands. Values obtained from Cabrera were lower, 
due to the poor presence of resident species. This, which is a consequence of the 
small island size, also causes that the relative importance of wintering birds to be 
higher in Cabrera. Both Sylvia melanocephala (resident) and Erithacus rubecula 
(overwintering) became dominant in all the censused scrublands. Another common 
wintering species in this kind of habitats, Turdus philomelos, reached high densities 
in Cabreran sclerophyllous scrublands, associated to Juniperus sp. (the only plant 
with an important crop of fleshy “fruits” during the study season). Since the 
mediterranean scrublands are distinguished by strong between-year variations in 
fleshy fruit production and in birds abundance, data from more years are required 
to have an accurated view of the functioning of the balearic scrublands. 
Keywords: overwintering passerines, Olea europaea var. sylvestris scrub, 
mediterranean scrubland, Mallorca, Cabrera. 

Introducció 


Els aucells nidificants a Europa 
central i septentrional es veuen forçats a 
deixar les seves àrees de cria durant l'hi- 
vern, principalment a consequència de la 
dràstica reducció de la biomassa con- 
sumible que es dóna en aquest període 
de l'any. La conca Mediterrània, amb 
unes suaus temperatures hivernals i una 
peculiar vegetació sempre verda (activa a 
l'hivern) productora de fruits carnosos, 
esdevé una àrea ideal per a l'aturada 
d'algunes espècies (Turdus sp., Sturnus 
sp., Sylvia atricapilla, Erithacus rubecula, 
Phoenicurus ochruros, Phylloscopus 
collybita, Prunella modularis), capacitades 
per a subsistir parcial o totalment a partir 
dels fruits, abundants i amb un alt 
contingut energètic (Herrera, 1982, 1983). 

Aquests aucells hivernants circum- 
mediterranis o presaharians (per contra- 
posició als que hivernen a l'Àfrica sub- 
sahariana) poden ser considerats com a 
vertaders elements dels ecosistemes 
mediterranis, ja que en ells romanen 
d'octubre a març, assolint densitats que 
freqüentment superen les de les espè- 
cies residents. S'ha proposat, en aquest 
sentit, que aspectes característics de la 
máquia mediterránia, com el ritme de 
producció de fruits, o la seva riquesa en 
lípids, poden haver estat en certa 
mesura configurats per coevolució amb 
el conjunt d'aucells hivernants (Herrera, 
1982, 1983, Jordano, 1985), de manera 
que serien, efectivament, quelcom més 
que uns simples visitants temporals. 

Són molts els estudis que tracten 
de la composició i estructura de les co- 
munitats de Passeriformes hivernants als 
matollars de la península Ibèrica (per 
exemple, Arroyo i Tellería, 1984; Suárez 
i Muñoz-Cobo, 1984; Santos i Tellería, 
1985; Jordano, 1985; Cuadrado, 1986), 
però escasseja la informació referent a 
les illes Balears: tan sols existeix, que 


coneguem, l'estudi de Luís i Purroy 
(1980) sobre l'avifauna de Cabrera du- 
rant el cicle anual. En aquest treball, 
eminentment descriptiu, presentam algu- 
nes dades de les comunitats establertes 
als matollars de Cabrera i a un ullastrar 
de Mallorca (composició específica, den- 
sitats, importància relativa de les espè- 
cies no residents) obtingudes durant l'hi- 
vern 95-96. 


Àrea d'estudi 


Entre els dies 4 - 13/XII/95 es va 
censar la comunitat de Passeriformes al 
matollar de Cabrera (39° 8' N, 2 56' E), 
petita illa situada al Migjorn de Mallorca, 
a Uns 9 Rm del cap de ses Salines. Es 
varen diferenciar qualitativament tres 
tipus de matollar, censats independent- 
ment: máquia esclerofil-la oberta, máquia 
esclerofil-'a i brolla. Els dos primers (Al. 
Oleo-Ceratonion) presenten una compo- 
sició florística idèntica, hi dominen els 
grans arbusts esclerofil-les productors de 
fruits carnosos (Pistacia lentiscus, Olea 
europaea var. sylvestris, Phillyrea sp., 
Rhamnus ludovici-salvatoris), i hi és 
abundant també Juniperus phoenicea. 
Les diferències principals entre els dos 
biòtops són la cobertura, inferior a la 
màquia oberta, i l'alçada de la vegeta- 
ció, inferior a la màquia pura ja que es 
troba en zones més exposades al vent. 

A la brolla (Al. Rosmarino-Ericion), 
tot i que els arbusts esclerofil-les hi són 
presents, no dominen el paisatge, i sí 
ho fan els petits arbusts aciculifolis i 
malacofi-les (Erica multiflora, Cistus 
monspeliensis, Globularia alypum, Ros- 
marinus officinalis). La seva cobertura és 
elevada, similar a la de la màquia, però 
la seva alçada és inferior. Una descrip- 
ció exhaustiva de la vegetació de Ca- 
brera es pot trobar a Rita i Bibiloni 
(1993), i la localització exacta dels itine- 
raris a Sunyer et al. (1995). 

A l'illa de Mallorca, els censos es 
realitzaren entre el 26/I - 22/11/96 a la 
finca de Pontiró, Palma (39° 36' N, 2° 
48' E). La zona d'estudi se situa en un 
suau coster (200 m s.n.m.) amb inclina- 
ció cap el sud, recobert per un ullastrar 
(Al. Oleo-Ceratonion) dens, bastant ben 
conservat, en el que dominen O. 
europaea var. sylvestris, P. lentiscus, C. 
monspeliensis i Rhamnus alaternus. 
L'hàbitat és ecològicament equivalent a 
la màquia de Cabrera, diferenciant-se 
només per l'absència de J. phoenicea. 


Mètodes 


El mètode de cens elegit va ser el 
transecte o taxiat amb banda de 25 m a 
cada costat de la línia de progressió 
(Tellería, 1986). Es el més comunment 
utilitzat per la seva senzillesa, peró té 
l'inconvenient de no atendre a la diferent 
detectabilitat de les espècies: s'assumeix 
que hi haurá espécies amb densitats 
més ben estimades que d'altres, i que 
n'hi haurà de clarament infravalorades 
(Sylvia sp., per exemple) degut al seu 
comportament amagadís. 

Tots els transectes es realitzaren a 
primera hora del matí, a velocitat cons- 
tant d'uns 1,5 km/h, i evitant condicions 
meteorològiques adverses (vent fort, 
pluja). Les estimes de densitat (D), en 
individus/10 ha, es calcularen a partir de 
l'equació D = (n/2*25*l), on n és el nú- 
mero de contactes a cada transecte (ca- 
da contacte individual es va equiparar a 
un aucell), i | és la longitud de l'itinerari. 

Els itineraris triats tengueren les 
longituds següents: Cabrera, màquia 
oberta, 1.000 m, màquia, 1.400 m, 
brolla, 1.000 m, i ullastrar de Pontiró, 
600 m, de manera que les superfícies 
prospectades foren, respectivament, 5, 7, 
5, i 3 ha. Quan el biòtop ho permetè, 
es va preferir allargar la longitud de l'iti- 
nerari abans que mantenir itineraris d'i- 


gual longitud però més curts, ja que en 
aquests les estimes de densitat són 
menys precises. El número de transec- 
tes realitzats va ser de 9 per a cada un 
dels biòtops de Cabrera (en cada dia de 
treball es censaven tots tres biòtops), i 
de 4 a Pontiró. Els autors dels censos a 
Cabrera foren tres ornitòlegs experts (M. 
Rebassa, J. M. Gonzàlez, J. R. Sunyer) 
prèviament coordinats per a minimitzar 
les diferències en la presa de les da- 
des, a Mallorca els 4 censos foren rea- 
litzats per l'autor. 

A més de les densitats, es calcularen 
per a cada tipus de matollar els altres dos 
paràmetres biocenòsics elementals: la ri- * 
quesa, o número total d'espècies detecta- 
des, i l'índex de diversitat de Shannon- 
Weaver (H') (per exemple, Margalef, 1989). 


Resultats 


A la Taula 1 se recullen tots els re- 
sultats obtinguts als quatre diferents 
medis. 

Dues espècies mostraren un marcat 
caràcter ubiquista i foren dominants als 
quatre biòtops (suposaren més del 10% 
de la densitat total del medi, vegi's la 
Taula 2 i la Fig. 1): el Busqueret de 
cap negre Sylvia melanocephala (seden- 
tari), i el Ropit Erithacus rubecula 
(hivernant). La primera assolí una 
important densitat de 61 indiv/10 ha a 
Pontiró, mentre que a Cabrera va arribar 
només a la tercera part d'aquesta 
abundància, però continuà essent domi- 
nant als tres matollars (a la brolla 
igualat amb l'altre busqueret sedentari, 
el Busqueret coallarga Sylvia sarda 
balearica). El Ropit, per la seva banda, 
assolí abundàncies importants a Pontiró 
i a la màquia oberta de Cabrera, de 
l'ordre dels 40 indiv/10 ha, però als al- 
tres dos matollars hi va ser present amb 
valors molt inferiors. 


Espècie 


Galerida theklae 
Anthus pratensis 
Motacilla alba 
Prunella modularis 
Erithacus rubecula 
Phoenicurus ochruros 
Saxicola torquata 
Monticola solitarius 
Turdus torquatus 
Turdus merula 
Turdus pilaris 
Turdus philomelos 
Turdus iliacus 
Turdus viscivorus 
Sylvia sarda 

Sylvia undata 

Sylvia melanocephala 
Sylvia atricapilla 
Phylloscopus collybita 
Regulus regulus 
Regulus ignicapillus 
Parus major 

Sturnus vulgaris 
Passer domesticus 
Fringilla coelebs 
Serinus serinus 
Carduelis chloris 
Carduelis carduelis 
Carduelis cannabina 


Densitat total 
Riquesa (n? espècies) 
NP espècies hivernants 


Diversitat (index Shannon-Weaver) 


% dens. hivernants 
% dens. frugivors 
% dens. insectivors 
% dens granivors 


Status 

Ca Ma G.T 
- S I 
H H I 
H H I 
H H I 
H H F 
H H F 
H S F 
S - F 
H H F 
H S F 
H H F 
H H F 
H H F 
H H F 
S S F 
H H F 
S S F 
H H F 
H H I 
H H I 
H S I 
- S I 
H H F 
S S G 
H H G 
S* S G 
S S G 
S S G 
S S G 


Màquia oberta 


1,2 (0 - 4,0) 


42,6 (20,0 - 76,0) 26,0 (10,0 - 50,0) 


1,8 (0 - 6,0) 
43,6 (30,0 - 62,0) 
7,8 (6,0 - 12,0) 
5,4 (0 - 12,0) 
0,4 (0 - 4,0) 
0,2 (0 - 2,0) 
1,4 (0 - 8,0) 


11,6 (2,0 - 24,0) 
A 0,3 (0 - 2,8) 0,8 (0 - 3,3) 
21,0 (2,0 - 32,0) 15,0 (2,8 - 25,7) 18,6 qo, 0 - 34,0) 60,8 (56,7 - 63,3) 
1,0 (0 - 6,0) 0,8 (0 - 3,3) 
0,4 (0 - 2,0) 0,3 (0 - 2,8) 0,6 (0 - 2,0) 5,8 (3,3 - 6,6) 
0,2 (0 - 2,0) f ; ] 
: 3 E 0,8 (0- 3,3) 
: : " 1,7 (0 - 6,7) 
z E " 10,8 (0 - 33,3) 
3 s $ 0,8 (0-3,3) 
5,8 (0 - 28,0) - 14 (0 - 12,0) 0,8 (0 - 3,3) 
0,6 (0 - 6,0) $ 0,2 (0-2,0). 33,3 (16,7 - 53,3) 
8,0 (0 - 16,0) 2,4 (0 - 8,6) 0,2 (0 - 2,0) 17,5 (6,7 - 30,0) 
0,4 (0 -4,0) 0,4 (0 - 4,3) 0,8 (0 - 4,0) 7,5 (3,3 - 13,3) 
8,2 (0 - 26,0) 2,0 (0-10,0) 7,4 (0 - 22,0) 44,2 (36,7 - 56,7) 
161,6 (84,0 - 264,0) 70,6 (27,1 - 132,8)63,8 (40,0 - 108,0) 268,2 (253,3 - 286,7) 
19 14 17 21 
13 8 10 9 
3,00 2,64 2,83 3,25 
69,2 56,7 27,9 29,5 
83,6 88,8 78,4 52,8 
2,2 4,4 5,9 8,4 
14,2 6,8 15,7 38,8 


CABRERA 
Màquia 
1,7 (0-7,1) 
1,1 (0 - 4,3) 
9,3 (4,3 - 18,6) 
1,0 (0 - 4,3) 
0,6 (0 - 2,8) 
0,7 (9 - 1,4) 


9,8 (4,3 - 27,1) 


Brolla 


2,0 (0 - 8,0) 
0,2 (0 - 2,0) 
1,0 (0 - 2,0) 


6,4 (2,0 - 16,0) 


0,6 (0 - 2,0) 


(0 - 4,0) 
(0 - 2,0) 
(0 - 2,0) 


0,8 
0,2 
0,6 


4,8 (0 - 10,0) 


18,0 (3:05:20.0) 


MALLORCA 
Ullastrar 


4,2 (0 - 6,7) 
10,0 (6,7 - 13,3) 
44,2 (40,0 - 50,0) 

17 (0 - 3,3) 

0,8 (0 - 3,3) 


10,8 (6,7 - 16,7) 


4,2 (0 - 10,0) 


6,7 (3,3 - 10,0) 

Taula 2. Percentatge de la densitat total de cada biòtop corresponent a les espècies 


Table 2. Percent of total density represented by the dominant species in all the censused 


dominants. 

biotops. 
Espècie Màquia oberta 
Erithacus rubecula 27,0 
Turdus philomelos 26,4 
Sylvia sarda 7,2 
Sylvia melanocephala 13,0 
Serinus serinus 0,4 
Carduelis cannabina 5,1 


Un altre hivernant comú a tota la 
conca Mediterrània, el Tord Turdus phi- 
lomelos, va resultar també dominant als 
matollars esclerofilles de Cabrera (Taula 
2 i Fig. 1), associat als redols de 
Juniperus sp. J. oxycedrus i, sobretot, J. 
phoenicea foren les úniques espècies 
amb una producció significativa de 
“fruits” carnosos durant la temporada 
d'estudi (les estructures carnoses que 
contenen les llavors dels Juniperus no 
són, en rigor, fruits ja que no procedei- 
xen de l'ovari de la de flor, però sí de- 
senvolupen la mateixa tunció com a 
unitats de disseminació o diáspores), 
constatant-se un intens aprofitament d'a- 
quest recurs (i, en consequència, una 
gran disseminació de les llavors) per 
part dels tords. 

Cal destacar també les altes den- 
sitats registrades per als fringítulids a lu- 
llastrar de Mallorca. El Passarell Car- 
duelis cannabina i el Gafarró Serinus 
serinus estaren entre les espècies 
dominants en aquest biòtop (Fig. 1), 
amb densitats superiors als 30 indiv/10 
ha, i el Verderol Carduelis chloris assolí 
un valor també rellevant de 18 indiv/10 
ha. A Cabrera, per altra banda, cap 
espècie de la família no va superar els 
10 indiv/10 ha, i només el Passarell va 


CABRERA MALLORCA 
Màquia Brolla Ullastrar 
13,2 10,0 16,5 
36,8 75 1,6 
13,9 28,2 2,5 
21,2 29,1 22,7 

- 0,3 12,4 
2,8 11,6 16,5 


resultar dominant a qualque biótop (bro- 
lla). La qüestió de si aquestes pobla- 
cions de Mallorca són bàsicament resi- 
dents o inclouen una fracció 
d'immigrants europeus queda oberta, per 
la impossibilitat de distingir poblacions. 

Quant a les espècies menys abun- 
dants, és destacable la presència del 
Xalambrí Prunella modularis a tots els 
matollars censats, i del Busqueret roig 
coallarga Sylvia undata tant a l'ullastrar 
de Mallorca com a la màquia de Ca- 
brera. Aquestes espècies, pròpies de 
medis arbustius, són considerades res- 
pectivament hivernant moderada i hiver- 
nant escassa a Mallorca (GOB, 1996). 
Els resultats obtinguts s'ajusten bé a 
aquest status, i suggereixen que pot ser 
el mateix a Cabrera. Una altra espècie, 
comuna a l'hivern als matollars esclero- 
filles mediterranis com és el Busqueret 
de capell Sylvia atricapilla, va resultar 
molt escassa o absent a la nostra àrea 
d'estudi. A Mallorca és sedentària a les 
zones d'alzinar, i se la considera també 
hivernant abundant (GOB, 1996), però 
potser això s'ha de restringir a aquell ti- 
pus d'hàbitat (obs. pers. i present estudi). 

El conjunt d'espècies hivernants es 
va mostrar bastant homogeni als quatre 
biòtops estudiats (8-13 espècies), però 

Fig. 1. Importància relativa (en percentatge de la densitat total) de les 5 espècies dominants. 


ERRUB: Erithacus rubecula, CACAN: Carduelis cannabina, SESER: Serinus serin 


us; CACHL: 


Carduelis chloris, SYMEL: Sylvia melanocephala; TUPHI: Turdus philomelos; SYSAR: Sylvia 


sarda. 


Fig. 1. Relative importance (in percent of total density) of the 5 more abundant species in 


each biotop. 

la seva importància relativa va variar no- 
tablement. Així, a l'ullastrar de Mallorca, 
les hivernants suposaren només el 30% 
de la densitat total, mentre que als ma- 
tollars equivalents de Cabrera (esclero- 
filles) arribaren a representar més del 
50%. Aquestes diferències es deuen, en 
gran part, a l'elevada densitat del Tord 
a Cabrera, però també es relacionen 
amb el major nombre d'espècies resi- 
dents a Mallorca (12 front a les 7 de 
Cabrera), i amb la seva superior abun- 
dància (189 indiv/10 ha front als 30-50 
indiv/10 ha dels distints matollars de 
Cabrera). La brolla resultà el medi 
menys frequentat pels hivernants, i va 
romandre ocupat gairebé en exclusiva 
pels dos busquerets sedentaris. 

Dins les ornitocenosis mediterrànies 
es poden considerar tres grans grups 
tròfics: insectívors, frugívors, i granívors. 
El grup al que pertany cada una de les 
espécies registrades en el present estudi 
s'indica a la Taula 1. Entre els frugívors 
es varen considerar només els disper- 
sors de llavors, és a dir, aquells que 
s'empassen els fruits sencers i no fan 
malbé les llavors. En realitat, es tracta 
d'espécies bàsicament insectívores que 
aprofiten els fruits de manera oportunista, 
en funció de la seva disponibilitat. Els 
valors percentuals (Taula 1) reflexen un 
predomini molt acusat d'aquests frugí- 
vors, especialment a Cabrera, on estaren 
pròxims o superaren el 80% de la den- 
sitat total. A Mallorca només arribaren al 
53%, degut a la major importància 
relativa dels fringí-lids. Els insectívors 
estrictes, per la seva banda, es mos- 
traren molt escassos a tots quatre medis. 

L'ulastrar de Mallorca, amb una 
major riquesa (21 espécies) i unes den- 
sitats específiques més homogènies, 
presentà també el valor més alt de 
diversitat (3,25). A Cabrera, el biòtop 
més ric i divers va resultar el matollar 
esclerofil-le obert de la vall principal (19 


espècies, índex de diversitat de 3,0), el 
qual sembla oferir les millors condicions 
per a les espècies hivernants (69% de 
la densitat total). Pels dos matollars purs 
es varen obtenir valors de riquesa i di- 
versitat similars, lleugerament inferiors 
als de l'anterior. 


Discussió 


Els sistemes mediterranis de mato- 
llar es caracteritzen per presentar unes 
marcades variacions interanuals tant en 
la producció de fruits carnosos com en 
l'abundància d'aucells hivernants (per 
exemple, Jordano, 1985, Herrera, 1988, 
Traveset, 1993). És per això que els 
nostres resultats, corresponents a l'hi- 
vern 95-96, no tendran valor realment 
fins que no s'incioguin en una sèrie de 
vàries temporades. Tot i el seu caràcter 
preliminar, es poden destacar alguns 
aspectes significatius. 

Potser el tret més conspicu dels 
reflectits a la Taula 1 sigui la clara dife- 
rència en els distints paràmetres ornito- 
cenòsics entre illes. L'ullastrar mallorquí 
presentà uns valors més elevats de ri- 
quesa, diversitat i densitat que qualsevol 
dels matollars de Cabrera, tot i tractar-se 
d'ecosistemes afins, dins del mateix pis 
bioclimàtic termomediterrani. Aquests 
valors elevats són del mateix ordre que 
els registrats pels matollars esclerofil-les 
del sud de la península Ibèrica (Jordano, 
1985; Santos i Tellería, 1985; Tellería, 
1988, Tellería et al., 1988). D'altra ban- 
da, l'estructura de les comunitats va ser 
prou diferent, amb un pes molt major de 
les espècies hivernants i frugívores a Ca- 
brera (excepte a la brolla), i una patent 
pobresa de la seva ornitocenosi sedentà- 
ria respecte a la de Mallorca, tant pel 
que fa al nombre d'espècies com a les 
seves respectives abundàncies. Segura- 
ment s'haurà de considerar de forma 

preferent el factor insular (reduida super- 
fície) (Blondel, 1985) a l'hora de proposar 
una explicació d'aqueixes dades. 

Dels resultats de Cabrera, conside- 
rats ailladament, volem destacar un as- 
pecte: l'efecte concentrador que va tenir 
per a l'avifauna la vall central de l'illa 
(màquia oberta). En aquest biòtop, con- 
figurat per antics camps de conreu reco- 
lonitzats parcialment per la vegetació pri- 
mitiva, i avui pasturats per ovelles i una 
mula, és on s'hi detectaren més espè- 
cies i on es registraren les majors densi- 
tats. Probablement l'heterogeneitat es- 
tructural de la vegetació i unes condi- 
cions ecològiques més favorables pels 
aucells (més nínxols, zona més arrece- 
rada, més facilitats per a trobar aliment) 
siguin els factors que expliquen aquest 
fet, anàlogament a allò observat per Pu- 
lido i Díaz (1992) per a les comunitats 
d'aucells nidificants a les  deveses 
extremenyes. 

Tampoc no sembla fortuit que la 
brolla resultas el medi amb menor 
densitat i menors proporcions d'hiver- 
nants i frugívors de l'illa. Si bé la seva 
fisiognomia és similar a la de la màquia, 
la seva oferta de fruits carnosos és la 
més baixa de tots els matollars, cosa 
que pot condicionar notablement l'ornito- 
cenosi present. Almanco en el cas de T. 
philomelos això sembla particularment 
clar: la seva densitat a la brolla va ser 
de 5 indiv/10 ha, mentre que als altres 
matollars va superar els 25 (màquia) i 
els 40 indiv/10 ha (màquia oberta). 

Els resultats que presentam, a falta 
de més dades de noves temporades, 
encaixen bé dins el patró conegut de 
distribució hivernal de Passeriformes a la 
península Ibèrica, que mostra un gra- 
dient de receptivitat N-S, amb les màxi- 
mes densitats als boscos i matollars 
esclerofil-les més meridionals (pis termo- 
mediterrani), aparentment degudes a la 
seva major productivitat i diversitat de 


recursos tròfics (Santos i Tellería, 1985, 
Tellería, 1988, Tellería et al., 1988). Les 
Balears entrarien, per tant, dins aquesta 
área vital per a una bona part de l'avi- 
fauna centreeuropea, i els seus ecosis- 
temes més característics, els matollars, 
deurien ser per això, i per les seves 
singularitats ornitológiques (Sylvia sarda 
balearica, Sylvia cantillans | moltonii), 
objectiu prioritari de conservació. 


Agraiments 


El treball al Parc Nacional de 
Cabrera s'emmarcà dins el seu pro- 
grama de seguiment anual de l'avifauna, 
encomanat a l'equip d'ornitologia del 
GOB. Va ser realitzat conjuntament amb 
Maties Rebassa i Juan M. Gonzàlez, es 
va poder dur a terme gràcies a la 
iniciativa de Josep Amengual i al 
finançament de l'ICONA. Anna Traveset 
i Miquel Palmer contribuiren a la millora 
substancial del manuscrit amb els seus 
nombrosos comentaris i suggeriments. 

